530 мың бала кезекші сыныпта білім алады
DATE: 12:59, 27 Тамыз 2020 | GMT +5
TITLE: 530 мың бала кезекші сыныпта білім алады
URL: https://kaz.inform.kz/news/530-myn-bala-kezekshi-synypta-bilim-alady_a3687917/
META: DATE: 12:59, 27 Тамыз 2020 | GMT +5
TOTAL WORDS: 170
AUTHOR(S):
TEXT: «Бірнеше күннен кейін жаңа оқу жылы басталады. Бүгінгі күні дайындық жұмыстары қарқынды жүріп жатыр. 1 қыркүйек - әдеттегідей Білім күні. 1 қыркүйектен бастап жаңа оқу жылы басталады. Өздеріңіз білетіндей, оқу жылы індетке байланысты қашықтан оқыту форматында жүргізіледі. Бұл туралы шілдеде Үкімет отырысында шешім қабылданған еді. Әрине, біз үшін ең бастысы - балалардың және ұстаздарымыздың денсаулығы, қауіпсіздігі», - деді ол. Осы ретте министр қашықтан оқытудың екі ерекшелігіне тоқталды. «Біріншісі - кезекші сыныптардың жұмысы. 1-4 сыныптарға байланысты кезекші сыныптардың жұмысы ата-аналардың дербес шешімі, өтініштері болса ұйымдастырылады. Екінші ерекшелік - бұл шалғайдағы ауылдардағы шағын жинақталған мектептер. Егер осы ауылдарда эпидемиологиялық ахуал жақсы болатын болса, онда бұл білім ордалары дәстүрлі форматта жұмыс істейтін болады. Сондай мүмкіндік беріп отырмыз», - деді министр. Оның дерегінше, оқушылардың 80 пайызы немесе 2, 6 млн бала қашықтан білім алады. Бастауыш сынып оқушыларының 15 пайызы немесе 530 мың баланың атааналары кезекші сыныпта оқытуға өтініш берген. «Қалған 5 пайыз балалар шағын жинақты дәстүрлі форматта оқитын болады. Олардың саны - 202 мың бала. Міне осындай форматта жұмысымызды бастаймыз», - деді Асхат Аймағамбетов
